## Pravilnik o mirenju

### NN 140/2009 (25.11.2009.), Pravilnik o mirenju

HRVATSKA GOSPODARSKA KOMORA

3436

Na temelju članka 19. stavak 2. i 4. Zakona o Hrvatskoj gospodarskoj komori (»Narodne novine« broj 66/91, 73/91) i članka 21. Statuta Hrvatske gospodarske komore (»Narodne novine« broj 11/94. – pročišćeni tekst, 108/95, 19/96, 64/01) Skupština Hrvatske gospodarske komore na 5. sjednici 18. studenoga 2009. donosi

PRAVILNIK O MIRENJU

Članak 1.

1. Pri Hrvatskoj gospodarskoj komori djeluje Centar za mirenje (u daljem tekstu: Centar).

2. Centar je neovisan u svome radu.

3. Sjedište Centra je u Zagrebu.

4. Centar može imati regionalne centre za mirenje u Splitu Osijeku, Rijeci, Puli, Koprivnici i Varaždinu kao i u sjedištima drugih županijskih komora Hrvatske gospodarske komore.

5. Centar ima svoj pečat s natpisom »Centar za mirenje pri Hrvatskoj gospodarskoj komori« i znakom Centra.

6. Centar ima predsjednika i tajnika.

Članak 2.

1. Centar pruža usluge u vezi s postupkom mirenja u kojem jedan iIi više izmiritelja na nezavisan i nepristran način, pomažu strankama da postignu nagodbu u građanskim, trgovačkim, radnim i drugim imovinskopravnim sporovima o pravima kojima mogu slobodno raspolagati.

2. Provodenje postupka po ovom Pravilniku mogu zatražiti domaće i strane fizičke i pravne osobe.

3. Stranke su ovlaštene pisanim sporazumom odstupiti od primjene određenih odredaba ovog Pravilnika, no njihov sporazum ne može biti u protivnosti s prisilnim propisima hrvatskoga prava. U slučaju sumnje, o tome odlučuje predsjednik Centra.

4. Centar ima listu izmiritelja koja se objavljuje u »Narodnim novinama«. Stranke mogu imenovati za izmiritelja i osobu koja nije na navedenoj listi.

Članak 3.

1. Za pokretanje postupka mirenja nije potrebno prethodno sklapanje sporazuma o mirenju.

2. Ako se stranke nisu drugačije sporazumjele, mirenje počinje prihvatom prijedloga za pokretanje postupka mirenja, koji se podnosi Centru u pisanom obliku.

3. Ako se druga stranka u roku od 15 dana od dana kada je primila prijedlog za provodenje mirenja, iIi u drugom roku za odgovor naznačenom u prijedlogu, ne izjasni o prijedlogu, smatra se da je prijedlog za mirenje odbijen.

4. Prijedlog za pokretanje mirenja smatra se uredno dostavljenim ako je dostavljen na adresu prijavljenog prebivališta, odnosno sjedišta protivne stranke ili punomoćnika te stranke.

Članak 4.

1. Smatra se da stranka koja predloži, odnosno koja pristane na provodenje postupka mirenja prihvaća odredbe ovog Pravilnika.

2. Tijekom postupka mirenja stranke će se suzdržavati od pokretanja drugih sudskih iIi arbitražnih postupaka za rješavanje spora o kojem se mirenje provodi, osim ako je to neophodno za očuvanje njihovih prava.

Članak 5.

1. Stranke sporazumno određuju hoće li mirenje provoditi jedan ili više izmiritelja.

2. Stranke sporazumno određuju izmiritelja odnosno izmiritelje. One se mogu sporazumjeti da izmiritelja odnosno izmiritelje imenuje predsjednik Centra.

3. Ako stranke ne postignu sporazum o osobi izmiritelja, odnosno osobama izmiritelja, predsjednik Centra imenuje tu osobu odnosno osobe.

4. Osoba kojoj se ponudi imenovanje za izmiritelja dužna je otkriti sve okolnosti koje bi mogle dati povoda opravdanoj sumnji u njenu nepristranost i neovisnost.

5. Osoba koja u postupku mirenja sudjeluje kao izmiritelj ne može biti arbitar u sporu koji bude pokrenut u istoj stvari medu istim strankama.

Članak 6.

1. Izmiritelj je dužan djelovati nepristrano i jednako postupati sa svakom od stranaka u sporu i pri vođenju postupka treba imati pravičan odnos prema strankama.

2. Stranke sporazumno određuju opseg ovlaštenja izmiritelja, a osobito u kojoj je mjeri ovlašten iIi dužan aktivno sudjelovati u izradi prijedloga nagodbe.

3. U okviru sporazuma stranaka izmiritelj je ovlašten provoditi postupak na način koji smatra prikladnim, uzimajući u obzir okolnosti slučaja, izražene želje i očekivanja stranaka te interes da se spor medu strankama brzo i trajno okonča. Izmiritelj je u pravilu ovlašten ispitivati navode i prijedloge stranaka, po potrebi prikupljati određena obavještenja i saslušavati stranke.

4. Izmiritelj je ovlašten održavati sastanke s objema strankama istodobno, iIi sa svakom strankom posebno.

5. Ako se stranke nisu drugačije sporazumjele, izmiritelj može informacije i podatke koje je primio od jedne stranke prenijeti drugoj stranci samo uz njezin pristanak.

6. Na zahtjev stranaka, izmiritelj sudjeluje u sastavljanju nagodbe.

Članak 7.

Nagodba se zaključuje u pisanom obliku i ona se prilaže zapisniku koji potpisuju stranke i izmiritelj.

Članak 8.

1. Izmiritelj je dužan u odnosu na treće osobe čuvati povjerljivim sve informacije o postupku mirenja, osim ako zakonom nije drugačije propisano iIi ako je davanje informacija nužno radi ovrhe nagodbe.

2. Odredba stavke 1. ovog članka primjenjuje se na odgovarajući način i na stranke te na druge osobe, uključujući djelatnike Centra.

Članak 9.

1. Mirenje je dovršeno :

– ako je jedna stranka uputila drugim strankama i izmiritelju pisanu izjavu o odustajanju od postupka mirenja, osim ako u postupku i nakon odustanka jedne stranke sudjeluje dvije ili više stranaka koje namjeravaju nastaviti s mirenjem.

– ako su stranke uputile izmiritelju pisanu izjavu o dovršetku postupka,

– odlukom izmiritelja da se postupak mirenja obustavlja, donesenom u pravilu nakon što je o tome strankama bila dana mogućnost da se izjasne, zbog toga što daljnje nastojanje da se postigne mirno rješenje spora nije svrhovito.

– ako se nagodba ne sklopi u roku od 60 dana od početka mirenja, no ovaj se rok može produžiti sporazumom stranaka,

– sklapanjem nagodbe.

2. Okončanje mirenja utvrđuje se, prema okolnostima slučaja, u zapisniku koji sastavlja izmiritelj, odnosno pisanom bilješkom koju sastavlja predsjednik Centra.

Članak 10.

Centar i izmiritelji imaju pravo na naknadu troškova u skladu s važećim pravilima o troškovima u postupcima koji se vode pred Centrom. Pravila o troškovima utvrđuje svojom odlukom Upravni odbor Hrvatske gospodarske komore.

Članak 11.

1. Predsjednik predstavlja i zastupa Centar.

2. Predsjednik imenuje izmiritelje i predsjednike vijeća u slučajevima predviđenim Pravilnikom, prati primjenu općih akata Centra te priprema i predlaže promjenu tih akata radi njihovog usklađivanja s razvojem zakonodavstva i prakse u tom području, organizira stručne skupove, savjetovanja i stručne razgovore radi promocije Centra i instituta mirenja, sudjeluje u znanstvenim i stručnim skupovima, objavljuje u znanstvenoj i stručnoj literaturi informacije o pravilima i praksi Centra, poduzima aktivnosti radi uspostavljanja suradnje s drugim sličnim organizacijama čija je djelatnost od interesa za rad Centra, potpisuje sporazume o suradnji, te obavlja druge poslove odredene ovim Pravilnikom i aktima Centra.

3. Predsjednik Centra podnosi Hrvatskoj gospodarskoj komori godišnji izvještaj o radu i financijski izvještaj Centra.

4. Predsjednika Centra imenuje Upravni odbor Hrvatske gospodarske komore na razdoblje od četiri godine, s time da ista osoba može biti imenovana samo dva puta uzastopce.

Članak 12.

1. Tajnika Centra imenuje predsjednik Hrvatske gospodarske komore, te s njime sklapa ugovor o radu.

2. Tajnik Centra obavlja administrativne radnje potrebne za rad Centra, brine se za pravilno izvršavanje zaključaka i naloga predsjednika te obavlja druge poslove odredene ovim Pravilnikom i aktima Centra.

3. Tajnik Centra priprema plan rada za tekuću godinu, godišnji izvještaj o radu i financijski izvještaj.

Članak 13.

1. Predsjednik i tajnik Centra imaju pravo na naknadu troškova u vezi sa obavljanjem svojih funkcija sukladno Odluci o naknadi troškova i nagradi arbitrima, članovima tijela sudišta i drugim sudionicima u postupcima arbitraže i mirenja pred Stalnim izbranim sudištem i Centrom za mirenje Hrvatske gospodarske komore.

2. Predsjednik Centra ima pravo na naknadu. Visinu te naknade početkom godine za tekuću godinu odreduje predsjednik Hrvatske gospodarske komore

Članak 14.

Hrvatska gospodarska komora obavlja nadzor nad administrativnim i materijalno-financijskim poslovanjem Centra i osigurava materijalno tehničke uvjete za njegovu djelatnost.

Članak 15.

Opći akti Centra, lista izmiritelja i odluka o imenovanju predsjednika iz članka 11. Pravilnika, objavljuju se u »Narodnim novinama«.

Članak 16.

Stupanjem na snagu ovog Pravilnika prestaju važiti odredbe Pravilnika o mirenju (»Narodne novine« 81/2002. i 65/2004.)

Članak 17.

Ovaj Pravilnik stupa na snagu osmog dana od dana objave u »Narodnim novinama«.

Klasa: 003-05/09-02/6

Urbroj: 311-17-09-2

Zagreb, 18. studenoga 2009.

Predsjednik
Nadan Vidošević, v. r.

Pravilnik, NN 140/2009-3436